Diari Oficial de la Generalitat Valenciana


Sumari del DOGV 5690, del 29-01-2008 (2008/968)

DECRET 10/2008, de 25 de gener, del Consell, pel qual es modifica el Catàleg de Forests de Domini Públic i Utilitat Pública de la Província de València per la inclusió de la forest Coto Canillas, situada al terme municipal de Cortes de Pallás i propietat de la Generalitat, a la forest Muela de Cortes, número 143 del catàleg.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5690

Data del DOGV
:   29-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/968


Data del document
:   25-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Descriptors 

:   * Cortes de Pallás
    * muntanya de l'estat

DECRET 10/2008, de 25 de gener, del Consell, pel qual es modifica el Catàleg de Forests de Domini Públic i Utilitat Pública de la Província de València per la inclusió de la forest Coto Canillas, situada al terme municipal de Cortes de Pallás i propietat de la Generalitat, a la forest Muela de Cortes, número 143 del catàleg. [2008/968]  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, s'ha instruït el corresponent expedient de modificació del Catàleg de Forests de Domini Públic i Utilitat Pública de la Província de València per la inclusió de la forest Coto Canillas, situada al terme municipal de Cortes de Pallás i propietat de la Generalitat, a la forest Muela de Cortes, número 143 del catàleg. S'han justificat plenament les circumstàncies que ho motiven, i, per tant, és procedent dictar el corresponent decret.   
En virtut d'això, a proposta del conseller de Medi Ambient, Aigua, Urbanisme i Habitatge i amb la deliberació prèvia del Consell, en la reunió del dia 25 de gener de 2008,  
DECRETE  
Article 1  
Es declara d'utilitat pública el terreny forestal denominat Coto Canillas, propietat de la Generalitat, d'una superfície de 208,50 ha, inscrit en el Registre de la Propietat de Requena (Cortes de Pallás) en el tom 886, llibre 18, foli 36, finca 2403, inscripció 1ª. Aquest terreny forestal és limítrof amb la forest denominada Muela de Cortes, declarada d'utilitat pública i inscrita en el Catàleg de Forests de Domini Públic i Utilitat Pública de la Província de València amb el número 143.  
Article 2  
Es modifica la inscripció en el Catàleg de Forests de Domini Públic i d'Utilitat Pública de la Província de València de la forest Muela de Cortes, número 143, que queda de la manera següent:  
Província: València.  
Partit judicial: Requena.  
Terme municipal: Cortes de Pallás.  
Nom: Muela de Cortes.  
Número: 143.  
Pertinença: Generalitat.   
Límits: nord: Ciclón de la Cortada i finques particulars; est: forest d'utilitat pública Baronia de Otonel, terme municipal de Millares i finques particulars dels senyors Darocas Mengual; sud: forest La Cazmilla, de lliure disposició de l'Ajuntament de Bicorp, al seu terme municipal, i oest: forest Casa Cuesta, número 163 del catàleg, propietat de la Generalitat i situat al terme municipal de Teresa de Cofrentes; forest Rambla de Murel, número 30 del catàleg, propietat de l'Ajuntament de Jarafuel i situat a l'esmenat terme municipal i propietats particulars de Jalance.  
Cabuda total: 8.555,90 ha.  
Cabuda pública: 8.074,92 ha.  
Delimitació: sí (perímetre exterior de Muela de Cortes sense la superfície del Coto Canillas).  
Amollonament: sí (perímetre exterior de Muela de Cortes sense la superfície del Coto Canillas).  
Enclavats: sí, pendents de delimitar.  
Servituds: de pas per camins i sendes.   
DISPOSICIÓ FINAL  
Única  
Aquest decret tindrà efecte des de l'endemà de la publicació en el Diari Oficial de la Comunitat Valenciana.  
Contra el present decret, les persones interessades podran interposar recurs contenciós administratiu en el termini de dos mesos comptadors a partir de l'endemà de la publicació d'este decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
València, 25 de gener de 2008  
El president de la Generalitat,  
FRANCISCO CAMPS ORTIZ  
El conseller de Medi Ambient, Aigua, Urbanisme i Habitatge,  
JOSÉ RAMÓN GARCÍA ANTÓN